2013.03.24. 19:15, theprettybird
Mostanában új mániám van, ha a körömfestésről van szó: a körmöm alsó részére próbálok minél szebben ívet festeni. Elég fura ez így leírva, de ha vesztek egy pillantást a fotókra, akkor máris egyértelmű, hogy miről is van szó. Egyébként van erre valami speciális megnevezés? Ha esetleg valaki tudja, ne habozzon megírni!
Szóval, ha nektek is tetszik ez a manikűr, akkor tartsatok velem, és elmondom, hogyan is kell csinálni. Szükségetek lesz egy alapozó, illetve fedőlakkra, sablonra, illetve két, egymáshoz illő lakkra.
Első lépésben, ha szeretnétek vigyetek fel egy alapozó lakkot, majd arra az első réteg színt. Ez lesz az alsó rész színe. Én az új H&M lakkomat választottam. Hagyjátok száradni, legalább egy-két órát, hogy a sablonok ne hagyjanak nyomot később.
Ha már biztosan megszáradt az első réteg, akkor tegyétek fel a sablonokat. Az én Essence sablonjaim nagyjából 3-400 forintba kerültek, egy csomagban 30 darab sablon van. Ez helyettesíthető akár celuxszal is. Fontos, hogy nagyon jól nyomjátok rá a körmötökre, nehogy alászivárogjon a lakk.
Most pedig jöhet a másik lakk, két rétegben, hogy ne látszódjon át az alsó réteg. Ezt is hagyjátok megszáradni, és csak utána szedjétek le a sablonokat.
És készen is van! Befejezésül mindenképpen vigyetek fel fedőlakkot, hogy egységesítse a rétegeket.
2013.04.01. 14:04
ó, köszi! én talán sosem jöttem volna rá :D
2013.03.31. 21:49
szia, fordított franciának hívják, ahogy én tudom. :D